Document ID: /roh_data/filtered/fineweb-2-filterrobots_roh.jsonl.gz/55446

Mozilla VPN
Resta connectà e protegì grazia a Mozilla VPN per Windows 10
Tia sfera privata è nossa empermischun
Ti meritas da ta sentir segir online nua ch'i saja, tant a chasa sco en viadi. Cun Mozilla VPN pos ti utilisar il WLAN public, savend che tia connexiun è protegida cunter attatgaders e purschiders d'internet mirveglius. Noss VPN sa lascha utilisar facilmain e stat a disposiziun per Windows 10 (e per tut tes auters apparats) e na ta ralentescha betg. Il clou è ch'i sa tracta dad in VPN da Mozilla cun il protocol WireGuard®. Uschia sas ti che tias datas èn criptadas e che tias activitads na vegnan betg registradas. Igl è simplamain in VPN elegant e potent che ta protegia.
Tge che ti survegns cun Mozilla VPN:
- Criptadi a nivel da l'apparat
- Servers potents en passa 30 pajais
- Nagina restricziun dal volumen da datas transferibel
- Naginas registraziuns da tias activitads online – mai
- Connectescha maximalmain 5 apparats
Sfera privata garantida er en in WLAN public
Mozilla VPN protegia tia connexiun cun l'internet dad egliadas mirvegliusas, uschia che ti pos far dapertut tes affars – a l'eroport, en ina chombra d'hotel, en in café – senza ta far quitads per tia sfera privata online.
Protecziun cun tutgar in singul buttun
Mozilla VPN criptescha tia connexiun d'internet e zuppa tia adressa IP dad egliadas mirvegliusas sin tes desktop u laptop cun agid dal protocol avanzà WireGuard®.
Acceda a servers en tut il mund
Cun passa 400 servers en dapli che 30 pajais pos ti far tge che ti vuls u stos far online – navigar, far cumpras, leger las novitads – cun tscherner ina posiziun da quasi l'entir mund per tes apparat.
In abunament per tuts tes apparats
In abunament da Mozilla VPN ta garantescha l'access illimità a noss servetsch segir da VPN per in dumber da maximalmain 5 apparats da Windows (Windows 10) u era macOS, Linux, Android ed iOS.
Nagina restricziun dal volumen da datas transferibel
Streamescha, gioga games, fa cumpras ed explorescha il web cun sveltezza maximala. Cun datas illimitadas senza limitaziun da la sveltezza na ta stat Mozilla VPN betg enta pes.
Tia sfera privata è nossa prioritad
Mozilla na vegn mai a chalar da lavurar per in meglier internet che dat la prioritad a tia sfera privata. Perquai na ramassa Mozilla VPN naginas datas sur da tai e na registrescha era betg tias activitads online – nagin da noss products na fa quai.